open-index/open-wikipedia-markdown huggingface dataset:
X-50 Dragonfly

**Boeing X-50A Dragonfly** – bepilotis orlaivis, skirtas pademonstruoti, jog sustabdžius sraigtasparnio sraigtą, orlaivis gali elgtis kaip įprastas lėktuvas. X-50A kuria „Boeing“ ir DARPA. Projekto kaina nuo 1998 m. siekia 24 mln. dolerių.

X-50A turi vieną įprastą turboventiliatorių, kuris naudojamas tiek sraigto sukimui vertikalaus kilimo metu, tiek skridimui horizontalia kryptimi. Variklis gali būti naudojamas abiem būdais iš karto. X-50A kurtas pagal 1980 m. programą „Sikorsky X-Wing“.

Prototipas išbandytas 2003 m. lapkričio 24 d. Po trečio skrydžio, 2004 m. kovo 23 d. orlaivis sudužo. Antrasis prototipas sudužo 2006 m. balandžio 12 d. Jumos bandymų poligone.

Šiuo metu abejojama dėl projekto ateities.

## Charakteristikos

* Ilgis: 5,39 m
* Aukštis: 1,98 m
* Sparnų mojis/sraigto diametras: 3,66 m 
* Variklis: 1 x „Williams Research F-112“ 
* Tuščio svoris: 574 kg
* Kuro talpa: 66 kg 
* Didžiausias krovinys: 91 kg
* Didžiausias kilimo svoris: 645 kg
* Didžiausias kilimo greitis: 278 km/h 
* Didžiausias skridimo greitis: 700 km/h

## Nuorodos

* Boeing spaudos pranešimas 
* Boeing spaudos pranešimas (2) 
* Papildoma techninė informacija
Ankaros tarptautinis oro uostas

**Ankaros oro uostas** (; IATA:ESB, ICAO:LTAC) – tarptautinis oro uostas Turkijoje. Įkurtas 1955 m. Ankaros miesto centras nutolęs 28&nbsp;km, pasiekiamas autobusais bei taksi. Kasmet pervežama iki 10 mln. keleivių. Yra 105 registravimosi skrydžiui postai. Teritorijos dydis – 168 000 m².

## Nuorodos
* Oficiali svetainė (turkų, anglų k.)
Gazi universitetas

**Gazi universitetas ** () – valstybinis universitetas Ankaroje. Jame mokosi apie 50 tūkstančių studentų, dirba daugiau nei 3000 mokslo darbuotojų. Universitetas turi 25 fakultetus.

Gazi universitetą 1926 m. įsteigė Mustafa Kemalis Atatiurkas. Universiteto rektorius – prof. dr. Süleyman Büyükberber.

## Nuorodos
* Oficiali svetainė
Sparnas (aviacija)

**Sparnas** – lėktuvo ar sklandytuvo paviršius, skirtas išgauti keliamajai jėgai, dėl kurios galimas skrydis, t. y. judėjimas ore ar kitoje dujinėje terpėje. Sparno forma yra aerodinaminis paviršius. Šis žodis iš pradžių buvo naudojamas paukščių galūnėms vadinti, bet į reikšmes buvo įtrauktos ir vabzdžių, šikšnosparnių, pterozaurų skraidomosios galūnės bei žmogaus sukonstruoti įtaisai.

Ikigarsinių lėktuvų sparno keliamoji galia būna paremta Bernulio dėsniu: virš sparno tekantis oro srautas turi nueiti didesnį kelią, nei po sparnu tekantis, todėl po sparnu oro greitis yra mažesnis, nei virš sparno, atitinkamai, slėgis po sparnu gaunasi didesnis, taip sukurdamas keliamąją galią. Esant didesniems, ypač – viršgarsiniams greičiams, įtaką įgyja Niutono impulso tvermės dėsnis: į sparno apatinę dalį pataikantis oro srautas kelia sparną dėl atoveiksmio.

Sparno keliamajai galiai padidinti, esant mažiems greičiams naudojami užsparniai, srauto valdymui, esant aukštiems atakos kampams – priešsparniai, sparno keliamajai galiai sumažinti naudojami interceptoriai, o viso lėktuvo pasvirimui valdyti naudojami eleronai.

## Terminai
Kai kurie terminai, skirti sparnams apibūdinti:
* priekinė briauna
* užpakalinė briauna
* sparnų plotis arba sparno mojis – atstumas tarp vieno ir kito sparnų galų.
* styga – ilgis tarp priekinės ir užpakalinės sparno briaunų, dažniausiai matuojamas išilgai fiuzeliažo ašies.
* aerodinaminis paviršius – viršutinio ir apatinio sparno paviršių forma, žiūrint į skersinį pjūvį (sparno profilis).

## Išnašos
Celal Bayar

**Mahmud Celal Bayar** (1883 m. gegužės 16 d. Umurbey, Bursa – 1986 m. rugpjūčio 22 d. Stambulas) – turkų politikas, Prezidentas.

1908 m. Bayar tapo jaunaturkiu. 1932–1937 m. buvo ekonomikos ministru.

1937–1939 m. ėjo Ministro Pirmininko pareigas.

1950 m. gegužės 22 d. tapo Turkijos prezidentu.

1960 m. gegužės 27 d. karinio pučo metu (vadovavo generolas Cemal Gürsel, kuris buvo atleistas iš kariuomenės vado pareigų) Bayar, premjeras Menderes ir kiti vyriausybės politikai buvo suimti bei teisti kariniame teisme.

1961 m. Bayar ir Menderes nuteisti mirties bausme: Menderesui įvykdyta egzekucija (1961 m.), Bayar liko toliau kalinamas, o 1966 m. suteikta malonė.
Leyla Zana

**Leyla Zana** (g. 1961 m. gegužės 3 d. netoli Bahçe, Diyarbakir, Turkija) – kurdų politikė, žmogaus teisių gynėja.

2002 m. birželio mėn. EŽTT pripažino Turkijos teisminių įstaigų klaidas, EŽTK pažeidimus bei Leylai priteisė 50 000 eurų kompensaciją. Dėl stojimo į ES Turkija vėliau įsipareigojo atnaujinti bylą, bet pakartotinis teisminio proceso nagrinėjimas keletą kartų buvo vis nukeliamas.

2007 m. kovo mėn. Aukščiausiojo Teismo 11-oji baudžiamųjų bylų kolegija Ankaroje teisminio proceso atnaujinimo metu pakartotinai pripažino L. Zana kalta bei sumažino laisvės atėmimo bausmę iki 7,5 m. (šaltinis: Hürriyet 2007 m. kovo 9 d.).

## Apdovanojimai
* Torolfo Rafto atminimo premija 1994;
* Sacharovo premija 1995;
* Bruno Kreiskio premija 1995;
* Acheno taikos premija 1995;
* Garbės pilietė, Ženeva;
* Nominavimas, Nobelio taikos premija, 1995 (atiteko Joseph Rotblat), 1998 (atiteko John Hume ir David Trimble).

## Nuorodos
* Turkijos teismas panaikino nuosprendžius buvusiems kurdų parlamentarams 2004 m. liepos 14 d.;
* ES atsižvelgs į Turkijos sprendimą laikyti kalėjime kurdų deputatus 2004 m. balandžio 21 d.;
* ''Amnesty International'' informacija ;
* ES reakcija dėl veiklos ;
* La Espalda del Mundo  filmas apie L. Zana veiklą.
Abdullah Öcalan

**Abdulahas Edžalanas** (*Abdullah Öcalan* arba *Apo*; g. 1949 m. balandžio 4 d. Emerli, Šanliurfos provincijoje) – kurdų politikas, visuomenės veikėjas, buvęs pogrindinės organizacijos Kurdistano darbininkų partija (PKK) steigėjas (1978 m.) bei pirmininkas (iki pervadinimo 2002 m.).

Jam buvo suteiktas apdovanojimas „Kurdų liaudies vedlys“. Remiantis steigimo sutartimi, pagal kurią PKK tapo Koma Komalên Kurdistan, Öcalan toliau vadovauja jos veiklai.

1999 m. A. Odžalanas buvo Turkijoje nuteistas laisvės atėmimo bausme iki gyvos galvos už separatistinį judėjimą ir tėvynės išdavimą.

2007 m. kovo 1 d. apie 20 kurdų demonstrantų, protestuojančių prieš tariamą Abdullah Ocalan nuodijimą, bandė įsiveržti į Jungtinių Tautų pastatą Ženevoje, bet prasibrovę į pagrindinį Tautų Rūmų kiemą, vėliau iš jo buvo išstumti.

## Nuorodos
* Asmeninis tinklalapis.
Degalų lėktuvas

**Degalų lėktuvas** – lėktuvas, skirtas kitų orlaivių degalų papildymui skrydžio metu. Esant degalų papildymo ore galimybei lėktuvas gali pakilti su didesniu kroviniu (ginkluote, daugiau keleivių), tačiau tuštesniais degalų bakais, kurie papildomi ore. Degalų lėktuvai dažniausiai naudojami kariniams tikslams.

Pirmieji kuro papildymo ore bandymai buvo atlikti dar XX a. 3-io dešimtmečio pradžioje. 1938 m. Alan Cobham pademonstravo pirmąją automatinę kuro papildymo ore sistemą (angliškai vadinamą *„probe and drogue“*).

Naudojami tiek originalios konstrukcijos degalų lėktuvai, tiek modifikuoti oro laineriai ir transportiniai lėktuvai.
Maroussi (krepšinio klubas)

**Maroussi** – Graikijos krepšinio klubas, žaidžiantis Graikijos pirmojoje lygoje. Aukščiausias klubo pasiekimas – 2001 m. laimėta R. Saportos taurė. Klubas įsikūręs nedideliame Atėnų priemiestyje.

2011-2012 m. patekęs į sunkią financinę situaciją ir pralaimėjęs visas sezono rungtynes, klubas iškrito į pirmąją lygą.

## Nuorodos
* FIBA Europe svetainė apie klubą
Daiva Matonienė

**Daiva Matonienė** (g. 1973 m. kovo 13 d. Ginkūnuose, Šiaulių rajonas) – ekonomistė, visuomenės veikėja.

## Biografija
1980–1989 m. mokėsi Rėkyvos devynmetėje mokykloje. 1993 m. baigė Panevėžio aukštesniąją pedagogikos mokyklą ir įgijo ikimokyklinio ugdymo pedagogės kvalifikaciją. 1998 m. įstojo ir 2003 m. su pagyrimu Šiaulių universitete baigė verslo vadybą ir administravimą. 2005 m. Šiaulių universitete baigė magistro studijas, specializacija – finansai ir bankininkystė.

2000–2004 m. Barono TŪB „Salda“ ekonomistė. 2003–2011 m. Vakarų Lietuvos verslo kolegijos Šiaulių mokymo skyriaus mikroekonomikos ir makroekonomikos dėstytoja, 2005–2007 m. Šiaulių regiono plėtros agentūros direktorė, 2007–2012 m. Šiaulių miesto savivaldybės mero pavaduotoja.

2007– 2020 m. Šiaulių miesto savivaldybės tarybos narė.

2012–2016 m. Aplinkos ministerijos viceministrė, JESSICA investicinio komiteto pirmininkė.

2010-2020 m. Europos Sąjungos Regionų komiteto narė.

Nuo 2020 m  liepos mėn. Lietuvos respublikinių būsto valdymo ir priežiūros rūmų (Lietuvos būsto rūmai) Prezidentė.

Sutuoktinis Aidas Matonis, verslininkas, duktė Rūta..

## Šaltiniai
Gambija (upė)

**Gambija** () – upė Vakarų Afrikoje: Gvinėjoje, Senegale ir Gambijoje. Prasideda Futa Džalono aukštumose, teka į šiaurės vakarus ir vakarus savanų lygumomis ir džiunglėmis. Žemupyje sudaro meandras, senvages. Įteka į Atlanto vandenyną; sudaro ilgą estuariją. Žiočių plotis apie 10 km. Vandenyno potvyniai upėje jaučiami 150 km nuo žiočių.

Gambija laivuojama 350 km nuo žiočių. Senegale upė prateka Niokolo-Koba nacionalinį parką. Gambijos estuarijoje yra Džeimso sala. Prie upės žiočių įsikūrusi Gambijos valstybės sostinė – Bandžulis.

## Šaltiniai
Sipajas

**Sipajas** () – Indijos (istorinio regiono, į kurį įėjo ir dabartiniai Pakistanas ir Bangladešas) vietinis gyventojas, tarnaujantis samdomoje Europos valstybės (paprastai – Britanijos, bet ir Portugalijos ar Prancūzijos) kolonijinėje kariuomenėje Indijoje.

Terminas vartotas nuo XVIII a. 5-ojo dešimtmečio, kai buvo suformuoti pirmi sipajų daliniai Prancūzijos Indijos kariuomenėje kovai su britais ir naujų teritorijų užėmimui. Žodis *sepoy* kilęs iš pers. سپاهی (*sipâhi*) 'kareivis'. Tas pats persiškas žodis anglų kalbą pasiekė per Turkiją, kur *spahi* ir *sipahi* reiškia tam tikrą Turkijos kavalerijos rūšį sipahius.

Britų Indijos Armijoje *sepoy* reiškė 'pėstininkas eilinis' (*sowar* – kavaleristas eilinis).

Sipajus labai plačiai naudojo britai. Britų sipajai atlikdavo karines policines funkcijas. 1857-1859 m. vyko sipajų sukilimai, po kurių britai reorganizavo sipajų kariuomenę. Jų skaičių sumažino, išformavo inžinerijos ir artilerijos dalinius. Sipajus ėmė grupuoti pagal religiją, tautybę, kalbą.

Sipajai dalyvavo Pirmajame ir Antrajame pasauliniame karuose. 1947 m. susidarius Indijos ir Pakistano valstybėms sipajai kaip samdoma kolonijinė kariuomenė pasidarė nebereikalingi ir buvo išformuoti.
Gulsčioji elksinė

**Gulsčioji elksinė** arba **gulsčioji soleirolija** (*Soleirolia soleirolii*) – dilgėlinių (*Urticaceae*) šeimos augalų rūšis.

Tai vešli kambarinė žolė, dažniausiai auginama loveliuose. Lapeliai maži, sodriai žali. Žydi smulkiais baltais žiedais. Gulsčioji elksinė kilusi iš Viduržemio jūros regiono, bet kaip kambarinis augalas auginamas visame pasaulyje.
Gandakas

**Gandakas** () – upė Nepale ir Indijoje; Gango kairysis intakas.

Gandakas susidaro susiliejant septynioms pagrindinėms upėms, bendrai vadinamoms **Sapta Gandaki**. Jos yra Daraudė, Setė, Madė, Kali, Darsjandė, Budhė ir Trišulė.
 
Tarp šių septynių pagrindine Gandako upe laikoma **Kali Gandaki**, kuri prasideda Nepale, šiaurinėje Himalajų pašlaitėje (Mustango slėnyje) netoli Tibeto sienos, susiliejus Nup Ču ir Šar Ču upėms. Teka į pietvakarius **Mustang Kholos** (t. y. „Mustango upės“) pavadinimu. Nuo santakos su Kagbeniu upė vadinama Kali Gandaki ir teka pro thakalių gyvenvietes. Pro Himalajus prasiveržia Andha Galči tarpekliu, tarp Daulagirio ir Anapurnos kalnų.

Piečiau tarpeklio teka aukštumomis, į ją įsilieja kitos upės. Pasiekusi Mahabharatos kalnus pietuose, Kali Gandaki pasuka į rytus, o prie Devighato susilieja su Trišulės upe. Nuo to taško vadinama **Narajane**. Ši upė drėkina vidunių terajų slėnį Čitvaną, kerta Šivaliko kalnagūbrį ir įteka į Indiją.

Toliau teka Indo-Gangos žemuma. Įteka į Gangą netoli Hadžipuro.

Vidutinis debitas 800 m³/s, tačiau vasarą siekia 15 tūkst. m³/s. Dažni poplūdžiai. Gandako vanduo naudojamas drėkinimui, įrengta galinga hidroelektrinė. Žemupys laivuojamas.
Gandziangas

**Gandziangas, Gan upė** () – upė pietryčių Kinijoje; Jangdzės baseine. Prasideda Nanlino kalnuose, teka daugiausia į šiaurę tarpukalnių dubuma. Įteka į Pojanhu ežerą (šis protaka jungiasi su Jangdze). Upė vasarą patvinsta. Laivyba.

Prie Gandziango įsikūrę Gandžou, Nančango miestai.

## Šaltiniai
Garona

**Garona** (, ) – upė Ispanijoje ir Prancūzijoje. Išteka pačioje Ispanijos šiaurėje, Katalonijoje, Arano slėnyje, Pirėnų kalnuose. Teka daugiausia šiaurės vakarų kryptimi per Garonos žemumą (Akvitanijos baseiną). Įteka į Atlanto vandenyno Biskajos įlanką; kartu su Dordone sudaro Žirondos estuariją.

Žemupyje vandenyno potvyniai sukelia priešpriešinę bangą. Vasarą patvinsta. Garonos vandens lygis labai svyruoja, aukščiausias žiemą, žemiausias vasarą. Vidutinis debitas 680 m³/s, didžiausias apie 8000 m³/s. Upės vanduo naudojamas drėkinimui. Laivyba (iki Bordo plaukia jūriniai laivai); Garona Pietų kanalu sujungta su Viduržemio jūra.

Prie Garonos įsikūrę šie miestai: Vjelja (Ispanija), Sen Gaudenas, Murė, Tulūza, Kastelsarasinas, Aženas, Marmandas, Langonas, Bordo, Blajė, Verdonas prie Mero, Rojanas (Prancūzija).

## Didžiausi intakai

## Šaltiniai
Lietuvos mokinių biologijos olimpiada

**LitBO** – nuo 1967 m. rengiamos Lietuvos biologijos olimpiados. Paskutiniaisiais metais biologijos olimpiados sudarytos iš trijų turų:
* *I turo*. Tai mokyklinis biologijos olimpiados turas, dažniausiai net nerengiamas (mokytoja pati pasirenka, kurie jos mokiniai atstovaus mokyklai);
* *II turo*. Tai miesto turas, kuris vyksta visose apskrityse.
* *III* turo. Tai jau respublikinis turas, į kurį susirenka apie 30 geriausiai pasirodžiusiųjų II ture. Ture užduotys skirstomos į praktines ir teorines, pastarosios – į pagrindines ir pasirenkamąją. 4 geriausieji siunčiami į tarptautinę biologijos olimpiadą – IBO.

## Įžymesnieji olimpiados laureatai
1967 m. ir 1971 m. – hab. dr., prof. Rimantas Rakauskas

## Nuorodos
* LitBo tinklalapis
Gvadalkivyras

**Gvadalkivyras** () – trečia pagal ilgį Ispanijos upė, ilgiausia Andalūzijoje. Prasideda ties Kanjada de las Fuenteso vietove, Kasorlos kalnagūbryje, Andalūzijos kalnuose. Teka į pietvakarius, daugiausia Andalūzijos žemuma. Skaidosi į protakas, daro meandras. Įteka į Atlanto vandenyno Kadiso įlanką; sudaro estuariją.

Svarbiausi intakai: Mažoji Gvadiana, Gvadalimaras, Gvadachosas, Bembesaras, Chenilis.

Upės vandenys naudojami drėkinimui. Žemupys (nuo Sevilijos) laivuojamas. Prie Gvadalkivyro įsikūrę Kordobos, Sevilijos, Sanlukar de Baramedos miestai. Žemupyje teka Donjanos nacionalinio parko riba.

Upė pavadinimas kilęs iš  („didžioji upė“).
Neipidas

**Neipidas** ( = *Naypyidaw*) – Mianmaro valstybės sostinė. Išsidėsčiusi 320 km į šiaurę nuo Jangono, Mandalajus apygardoje, 3 km į vakarus nuo Pjinmanos miesto. Šalį valdžiusios karinės chuntos oficialiai perkelta iš Jangono 2005 m. lapkričio 6 d. Pavadinimas patvirtintas 2006 m. kovą. Tai planinis miestas, 2009 m. mieste gyveno 925 tūkst. žmonių ir tai yra trečias pagal dydį Mianmaro miestas po Jangono ir Mandalajaus. Neipidas patenka į sparčiausiai augančų pasaulio miestų dešimtuką.

Į miestą perkeltos valstybinės institucijos, plečiasi gyvenamųjų namų kompleksai. Neipide įsikūrusios gausios armijos pajėgos.

Miestas susikirstytas į zonas: gyvenamosios zonos (jose paskirti būstai valstybės pareigūnams ir įstaigų darbutojams, namų stogai nudažyti pagal gyventojų atliekamus darbus, aukštesnio rango pareigūnai gyvena vilose), kariškių zonos ir karinė bazė (atitolusios nuo miesto centro 11 kilometrų, uždara zona), viešbučių zona, prekybos zona, rekreacinės zonos (yra Ežerų Sodai – vandens parkas, Nacionalinis Vaistažolių Parkas, kuriame eksponuojami dauguma Mianmaro tradicinių vaistinių augalų, Neipido Vandens Fontanų Sodas, didžiausias šalyje Neipido zoologijos sodas, Neipido Safario Parkas, golfo laukai), tarptautinė zona (išskirti 2 hektarai užsienio šalių ambasadoms ir Jungtinių Tautų misijų štabams).

Neipidą su didžiaisiais Mianmaro miestais Jangonu ir Mandalajumi jungia greitkelis. Mieste įrengtos keturjuostės gatvės, transporto žiedai. Yra geležinkelis. Oro uostas.

## Etimologija

Miesto vardas išvertus reiškia „karališką vietą“ arba „karalių sostą“.

## Istorija

Apie sostinės perkėlimą 2005 m. lapkričio 7 d. paskelbė informacijos ministras generolas Kjavas Hsanas, o jau lapkričio 11 d. 6 val. 36 min. vietos laiku iš Jangono pajudėjo 11 ministerijų kolona. Laiką nustatė astrologai. Ministerijos įsikūrė naujai pastatytuose pastatuose už 2 km nuo senojo Pjinmanos miesto. 2006 m. kovo 27 d. karinės vyriausybės vadovas generolas Tanas Šve priėmė 12 000 kareivių paradą, tuo pademonstruodamas, kad vietovėje, kur susikerta kelių Mianmaro tautų etninės ribos, atsirado jėga, kuri neleis plėstis etniniams konfliktams. Miestas iš pradžių buvo slepiamas nuo aplinkos – neįleidžiami žurnalistai, užsieniečiai.

2009 m. Neipide pastatyta Uppatasanti pagoda – lankomiausios Mianmare Švedagono pagodos (pastatyta vėliausiai VI–X a.) tiksli kopija.

## Galerija

Naypyidaw -- Wide Boulevard.JPG|Viena didžiausio sostinės bulvaro pusė
Naypyidaw -- Roundabout.JPG|Transporto žiedas
Naypyidaw -- Bus stop.JPG|Autobusų stotelė
Naypyidaw -- Uppatasanti Pagoda Plaza at sunset.JPG|Centrinė Uppatasanti pagodos aikštė saulėleidį
Naypyidaw Zoo Penguin showroom.JPG|Pingvinų salė Neipido zoologijos sode
Naypyidaw Zoo Planetarium.JPG|Planetariumas
Water Fountain Garden-02.jpg|Vandens Fontanų Sodas
Naypyidaw -- Myoma Night Market.JPG|Myoma turgus naktį
Naypyidaw -- Hluttaw 1.JPG|Hluttaw (parlamentas)


## Šaltiniai

## Nuorodos
* Miesto nuotraukos
Melekeokas

**Melekeokas** (palau k. *Melekeok*) – Palau valstija. Įsikūrusi Babeltuapo salos rytinėje pakrantėje, prie didžiausio Mikronezijos salyno ežero – Ngardoko (493 ha). Plotas 11 km². Valstijoje gyvena 391 gyventojas.

Melekeokas dažnai įvardinamas kaip šalies sostinė, tačiau faktiškai sostinė yra valstijoje esantis Ngerulmudo kaimas.

Valstijoje yra šie kaimai: Ngeburčas, Ngerulingas, Ngermelečas, Melekeokas, Ngerubesangas, Ngeremečelučas, Ertongas, Ngerulmudas.

## Istorija
Melekeokas šalies sostine tapo 2006 m. spalio 7 d. ją perkėlus iš Kororo.

## Šaltiniai
Hanibalas: pradžia

**Hanibalas: Pradžia** () – JAV 2007 metų filmas apie Hanibalą Lekterį. Šis filmas pasakoja apie „Raudonojo drakono“, „Hanibalo“ ir „Avinėlių tylėjimo“ priešistorę. Juosta filmuota Barrandov Studios Prahoje.

## Aktoriai
* Gaspard Ulliel – Hanibalas Lekteris
* Helena Lia Tachovska – Miša
* Richard Leaf – Hanibalo tėvas
* Michele Wade – Auklė
* Martin Hub – Lotaras
* Ingeborga Dapkūnaitė – Hanibalo motina
* Joerg Stadler – Berndt
* Aaron Thomas – Hanibalas (8 metų)
* Rhys Ifans – Grutas
* Richard Brake – Enrikas Dortlich
* Kevin McKidd – Petras Kolnas
* Stephen Walters – Zigmas Milko
* Ivan Marevich – Bronys Grentz
Audrius Skimborauskas

**Audrius Skimborauskas** (1969 m. vasario 5 d. Kaune – 2011 m. kovo 9 d.) – Lietuvos šachmatininkas, politinis bei visuomenės veikėjas.

## Biografija
1987 m. baigė Kauno 13-ąją vidurinę mokyklą. Mokydamasis domėjosi tiksliaisiais mokslais. Nuo 1981 m. lankė Visuomeninę šachmatų mokyklą Panemunės šachmatų seklyčią. Daugkartinis jos čempionas. 1986–1988 m. Lietuvos čempionas (Lietuvos komandinės pirmenybės), nuo 1986 m. – kandidatas į meistrus, šachmatų ekspertas.

1987 m. įstojo į Vilniaus universiteto Fizikos fakultetą, studijavo fiziką ir matematiką. 1990–1995 m. Vytauto Didžiojo universitete studijavo katalikų teologiją ir Vakarų Europos filosofiją. 1993 m. dalyvavo Trondheimo universiteto (Norvegija) organizuotose studijose. 1997–1998 m. KTU Administravimo fakultete mokėsi viešosios politikos analizės, lobizmo, 2004–2006 m. – verslo vadybos.

Redagavo laikraščius: „Eisra“, „Kolpingo žinios“, „Tautos valia“, „Jaunoji Lietuva“. Knygos „Jaunoji Lietuva. Kelias į laisvę“ redaktorius. 1995 m. laimėjo laikraščio „Kauno diena“ ir LUMA organizuoto publicistinio Martos Raišukytės konkurso premiją.

1994–1997 m. vadovavo Jaunalietuvių šachmatų klubui. Kauno „Jaunoji Lietuva“, vadovaujama komandos kapitono A. Skimborausko, laimėjo tarptautinį Neo-Lithuania turnyrą. 1994 m. Lietuvos šachmatų klubų čempionate Kauno „Jaunoji Lietuva“ iškovojo trečiąją vietą. 1995 ir 1996 m. (du kartus iš eilės) Kauno „Jaunoji Lietuva“ tapo brigados generolo V. Gustaičio taurės – Lietuvos komandinių šachmatų pirmenybių nugalėtoja.

Nuo 2007 m. Tarptautinės šachmatų mokyklos ICS (*International Chess School*) vadovas. 2008 m. žygio per Lietuvą „Už kitokią Lietuvą!“ organizatorius ir dalyvis. E-parduotuvės internetinių pardavimų konsultantas. Palaidotas Panemunės kapinėse.

## Politinė karjera
1995–2007 m. ir 2011 m. buvo išrinktas į Kauno miesto savivaldybės tarybą.
* 1996–1997 m. dirbo Biudžeto ir ekonomikos komitete
* 1996–2002 m. LR Seimo nario Stanislovo Buškevičiaus padėjėjas 
* 1997–2003 m. Biudžeto ir finansų komiteto narys
* 2000–2004 m. Kauno miesto savivaldybės tarybos Kontrolės komiteto pirmininkas
* 2000–2007 m. Kauno m. Vandos Tumėnienės sanatorijos stebėtojų tarybos pirmininkas
* 2001–2004 m. AB „Autrolis“ valdybos pirmininkas
* 2003–2007 m. Kauno miesto savivaldybės tarybos Sveikatos komiteto narys

## Šaltiniai
Ginkluotosios pajėgos

**Ginkluotosios pajėgos** – valstybės vyriausybės organizuojamos ir remiamos institucijos ir organizacijos, skirtos koviniams ar kitokiems veiksmams vykdyti karo atveju.

Ginkluotųjų pajėgų pagrindą paprastai sudaro kariuomenė, kuri toliau gali būti skirstoma į keletą dalių, pavyzdžiui, į sausumos kariuomenę, karines oro pajėgas ir karo laivyną. Tačiau į ginkluotąsias pajėgas kartais įtraukiamos ir kitos struktūros, susijusios su kariuomene. Pavyzdžiui, pagal Lietuvos Respublikos Krašto apsaugos sistemos organizavimo ir karo tarnybos įstatymo redakciją, aktualią nuo 2004 m. lapkričio 11 d., į Lietuvos ginkluotąsias pajėgas karo atveju, be kariuomenės dar įeina Valstybės sienos apsaugos tarnyba, Viešojo saugumo tarnyba, Vadovybės apsaugos tarnyba, koviniai Šaulių sąjungos būriai bei kiti koviniai piliečių ir jų organizacijų ginkluoto pasipriešinimo (partizanų) vienetai, pavaldūs ginkluotųjų pajėgų vadovybei“.

Ginkluotųjų pajėgų panaudojimą tiriantis mokslas vadinamas karyba.

## Šaltiniai
Skampavėja

**Skampavėja** (,  ar *scampavoya*) – greita karinė mažoji galera, XVIII a. naudota Rusijos kariniame laivyne.

Teigiama, kad pavadinimas kilęs iš italų kalbos: *scampare* 'gelbėti, sprukti' + *via* 'kelias, tolyn'. Dar vadintos *pusgalerėmis* ().

Skampavėjos būdavo iki 30 m ilgio, iki 5,5 m pločio, grimzlė neviršijo 1 m. Varomos 12-18 porų irklų, turėjo 1-2 stiebus su trikampėmis burėmis.

Ginkluotė – 1–2 mažo kalibro patrankos, paprastai laivo priekyje. Gabendavo iki 150 kareivių abordažiniam mūšiui.

Skampavėjas naudojo kariuomenei pervežti, desantams išlaipinti ir paremti ugnimi, žvalgybai ir apsaugai šcheruose.

## Istorija

Pirmąsias skampavėjas ėmė statyti Petro I laikais Oloneco statyklose 1703 m., nuo 1712 m. – ir Sankt Peterburgo statyklose ir naudojo iki XVIII a. pabaigos. Naudojo karuose su švedais Baltijos jūroje. Tai buvo laikai, kai galeros kaip kariniai laivai jau išnyko, jų vietą užėmė kariniai burlaiviai. Tačiau Suomijos ir Skandinavijos pakrantėse, nusėtose šcherais, fiorduose skampavėjos buvo labai naudingos. Burlaiviai šcheruose buvo nepatogūs, kadangi krantai ir uolos užstojo vėją, burlaiviai neturi atbulinės eigos. Tuo tarpu skampavėjos ir kitos mažosios galeros plaukia ir be vėjo, gali apsisukti vietoje, turėjo maža grimzlę. Skampavėjas naudojo ir kaip burlaivių vilkikus nesant vėjo.

1714 m. Rusijos Baltijos laivynas turėjo 27 linijinius laivus (42-74 patrankų), 9 fregatas (18-32 patrankų), 177 skampavėjas ir brigantinas. Skampavėjas naudojo ir Dunojuje bei Juodojoje jūroje karuose su osmanais.

Skampavėjos kovojo Ganguto mūšyje 1714 m. liepos 27 d. ir Grengamo mūšyje 1720 m., kuriuose Rusija įveikė Švedijos laivyną.

## Nuorodos
* 14-os suolų skampavėjos modelis  ()
*Pusgalerė (skampavėja)  ()
Ain el Beida

**Ain el Beida** (, ) – miestas Alžyre, 110 km į pietryčius nuo Konstantinos, Um el Buagio vilajoje. 110,1 tūkst. gyventojų (2007). Išsidėsčiusi plynaukštėse, apie 1000 m virš jūros lygio.

Anksčiau miestas vadinosi **Daudu** (*Daoud*).
Barakis

**Barakis** (, ) – miestas Alžyro šiaurės centrinėje dalyje, Alžyro vilajoje. 111,5 tūkst. gyventojų (2007). Faktiškai pietvakarinis sostinės Alžyro priemiestis.
Šcheras

**Šcheras** (, dan. *skjær*, , , , ) – maža uolėta sala, paprastai pernelyg maža, kad būtų žmonių gyvenama, arba uolėtas rifas. Susidarė jūrų pakrantėse, kurių reljefą formavo slenkantys ledynai.

 kilęs iš sen.norm. *sker* 'uola jūroje', kuris į anglų kalbą pateko per škotų kalbą.

## Kilmė
Šcherai dažnai aptinkami prie fiordų žiočių, kur jūros apsemti ledynų suformuoti kloniai jungiasi sudarydami sudėtingą sistemą. Kai kuriose Skandinavijos ir Suomijos vietose jūros pakrantė tiek ledynų išraižyta, kad sudaro tūkstančius salelių, kurių vienos kalnuotos ir didelės, o kitos – iš vandens vos kyšančios uolos ir uolėtos seklumos, kliudančios laivybai.

## Šcherų rajonai
Norvegijos pakrantė yra ištisinių šcherų rajonas (vadinamas *skjærgård*), kuriame skersiniai fiordai taip išsidėstę, kad išilgai Norvegijos pakrantės nuo jūros šcherų pridengtais kanalais galima nuplaukti apie 1600 km nuo Stavangerio iki Nordkapo. Kitas šcherų pridengtas kelias yra *Blindleia*, kuris prasideda prie Kristiansando Pietų Norvegijoje ir siekia Lilesandą (*Lillesand*).

Vidiniai šcherų apsaugoti keliai egzistuoja Aliaskoje nuo Sietlo (*Seattle*) iki Skegvėjaus (*Skagway*), Pietų Amerikoje nuo Magelano sąsiaurio į šiaurę.

Labai daug šcherų turi Suomijos pietvakarių pakrantė, Švedijos pakrantė ties *Bohuslän*, Škotijos pakrantės.

## Nuorodos
* Šcherai ties Turku (Suomija) (Maps. Google žemėlapis) http://maps.google.com/?ie=UTF8&z=8&ll=60.408428,22.576904&spn=1.367219,4.746094&om=1
* Šcherai ties Turku (Suomija) (Maps. Google palydovinė nuotrauka) http://maps.google.com/?ie=UTF8&z=10&ll=60.307226,21.875153&spn=0.342851,1.186523&t=h&om=1


Image:Oslofjord.jpg|Šcherai prie Oslofiordo
Vaidila

**Vaidila** (taip pat *vaidilė, vaidilutė*; ; prūs. *vaidilas*, *vaidilutis*; šaknis „vaid-“ reiškia „žinojimą“, plg. prūsų *wīdātun*) – baltų religijos žynys, pranašas. Galėjo būti ir moterys. Pirmą kartą minimas XVI a. Simono Grunau kronikoje.

Anot S. Grunau, dievų valią prūsų žyniai susapnuodavo, perduodavo ją paprastiems kaimo žmonėms. Be to, atlikdavo religines apeigas, pamokslavo, gydė, nurodydavo sėjos, javapjūtės ir kitų ūkio darbų pradžią. Vaidilos būdavo išlaikomi iš karo grobio, privalėjo gyventi skaistybėje, būti senyvo amžiaus.

Iki krikščionybės atsiradimo vaidilutės ąžuolų giraitėse kurstė šventąją ugnį dievams. Vaidilutės supdavę žynį taip pat privalėjo būti skaisčios mergelės arba našlės (plg. romėnų vestalės).

## Išnašos
Telonas

**Telonas** (, ) – upė Kanadoje, Šiaurės Vakarų teritorijose ir Nunavute. Prasideda Vaitfišo ežere, teka daugiausia į rytus, prateka Beikerio ežerą. Įteka į Hadsono įlanką, sudaro estuariją. Telonas teka daugiausia negyvenamomis tundrų platybėmis. Upę kerta migruojantys šiaurės elniai. Upės ilgis siekia 904 km, o baseino plotas – 142 400 km².

Svarbiausi intakai – Dubontas ir Kazanas.

1893–1894 m. upę tyrinėjo kanadiečių geologas Joseph Tyrell ir jo brolis James Tyrell.

## Išnašos
Juozapas Dominykas Kosakovskis

**Juozapas Dominykas Kosakovskis** (, 1771 m. rugpjūčio 16 d. Vaitkuškyje – 1840 m. lapkričio 2 d. Varšuvoje) – Lietuvos Didžiosios kunigaikštystės ir Abiejų Tautų Respublikos politinis ir karinis veikėjas, pulkininkas iš grafų Kosakovskių giminės.

Juozapo tėvas buvo Vitebsko vaivada ir aktyvus konfederatas Mykolas Kosakovskis, o motina – Livonijos grafienė, Mykolo Tyzenhauzo našlė, Barbora Zyberkaitė.

## Biografija
Baigęs 1783 m. pradėtus mokslus Vilniuje, nuo 1789 m. dirbo Ukmergės teismo raštininku. Karininko karjerą pradėjo Vitebsko pulke kaip kavaleristas ir jau 1790 m. paskirtas LDK husarų  brigados kavalerijos rotmistru. Tais pat metais buvo išrinktas Ukmergės kariniu ir civiliniu administratoriumi. Buvo deleguotas į ATR Seimą, kuriame išrūpino miestui Magdeburgo teisių patvirtinimą, dalyvavo Ketverių metų seime svarstant Gegužės 3 Konstituciją. 1793 m. karaliaus Stanislovo Augusto buvo apdovanotas aukščiausiu Lenkijos valstybiniu apdovanojimu, Baltojo erelio ordinu.

Nuo 1798 m. mirus tėvui gyveno gimtajame Vaitkuškio dvare, o nuo 1808 m. iš Ignoto Tyzenhauzo įsigijo motinai priklausiusį Veprių dvarą, dėl kurio tėvas ilgai bylinėjosi. 1812 m. prancūzmečiu vadovavo Napoleono kariuomenės lietuvių pėsčiųjų šaulių pulkui. Karui pasibaigus parašė atsiminimus. Buvo 1831 m. sukilimo dalyvis ir vienas iš Ukmergės krašto sukilėlių vadovų. Manoma, kad jo iniciatyva pastatydintas vienintelis išlikęs baroko architektūros paminklas Ukmergės rajone - Koplytstulpis baro konfederacijai atminti Vepriuose. Veprių dvarą kaip kraitį perėmė jauniausia iš jo trijų dukterų, Pelagija.

## Šeima ir vaikai
1793 metų vasario 10 d. vedė Liudviką Potocką (1779–1850), stambaus Lenkijos magnato, grafo Stanislovo Felikso Potockio (1753–1805) dukterį nuo antros santuokos su Amalija Mnišek (1752–1798). Vaikai:

* Stanislovas Feliksas Kosakovskis (1795–1872)
* Žozefina (1796–1860), Leono Potockio (1799–1864) žmona
* Pelagija (1798–1881), Aleksandro Saint-Clair (1800–1880) žmona
* Sofija (mirė kūdikystėje)
* Vanda (mirė kūdikystėje)
* Аdelė (1801–1860), kunigaikščio Eugenijaus Poniatovskio žmona.

## Nuorodos
* Dominyko Kosakovskio genealogija

## Galerija
Marijonas Pliateris

**Marijonas Vandalinas Steponas Broel-Pliateris** (*Marian Stefan Wandalin Plater-Broel*; 1873 m. birželio 22 d. Švėkšnoje – 1951 m. spalio 24 d. Vilniuje) – aktyvus kultūros veikėjas, archeologas, kolekcininkas, unikalios meno vertybių kolekcijos savininkas, bibliofilas, grafas iš garsios Pliaterių giminės, paskutinis Veprių dvarininkas.

Adomo Alfredo Pliaterio sūnus, Jurgio Pliaterio brolis.

## Biografija

1895 m. aukso medaliu baigė licėjų. 1902 m. paskirtas rusų dvaro kamerjunkeriu, vėliau paaukštintas į patarėją. Kurį laiką Vilniaus žemės banko direktorius. Vienas iš Vilniaus mokslo ir dailės muziejaus kūrėjų ir rėmėjų, visuomeniniais pagrindais tvarkė šio muziejaus knygų, senųjų spaudinių ir raižinių skyrių.

1909 m. po tėvo mirties paveldėjo Veprių dvarą, kur įkūrė savo rezidenciją. Fundavo Švč. Mergelės Marijos Rožančiaus Karalienės bažnyčios statybą Vepriuose, 1901 m. pastatė spirito varyklą (dabartinis vad. „Baltasis namas“) ant Veprių ežero kranto, rekonstravo kitus ūkinius pastatus.

Tais pačiais metais į Veprių dvarą iš gimtosios Švėkšnos perkėlė didžiulę Jurgio Pliaterio biblioteką. Joje tarp 2500 tomų knygų 1919 m. buvo aptiktas pirmojo Simono Daukanto istorinio veikalo „Darbai senųjų lietuvių ir žemaičių“ rankraštis, joje saugota Mikalojaus Daukšos *Postilė*. 1924 m. valstybei nusavinus dvarą, grafui paliktas tik vandens malūnas, spirito varykla ir pora sklypų su trobesiais Veprių miestelyje. Pardavęs šį turtą grafas išvyko gyventi į Lenkijos okupuotą Vilnių, kur ir mirė. Palaidotas Bernardinų kapinėse.
## Šeima
Su Liudvika Marija Janina Holynska (1888–1952 m.) Marijonas Pliateris susilaukė trijų sūnų: Jurgio (1913–1939 m.), Kazimiero (gimusio Vepriuose 1915–2004 m.) ir Andžejaus (1917- m.), bei dukters Marijos (1909–1923 m.)

## Nuorodos
* Marijono Pliaterio genealogija
* VEPRIŲ DVARO paveldėtojas ir kolekcininkas Marijonas Steponas Vandalinas Broel PLIATERIS
Trophy Scars

**Trophy Scars** yra post-hardcore grupė iš Moristauno (Niudžersis), JAV, susiformavusi 2002 m. Tais pačiais metais grupė debiutavo su pačių išleistu albumu „Darts to the Sea“.

## Grupės nariai
* **Jerry Jones** – vokalas
* **John Ferrara** – gitara, pianinas, vokalas
* **AJ Hanson** – gitara, vokalas
* **Andy Farrell** – bosinė gitara
* **Brian Ferrara** – būgnai
* **Adam Moutafis** – gitara, pianinas

## Diskografija
* *[[Darts to The Sea]]* (2002 m., savileidyba)
* *[[Hospital Music for the Aesthetics of Language]]* (2003 m., savileidyba)
* *[[Goodnight Alchemy]]* (2005 m., The Death Scene įrašų kompanija)
* *[[Darts to The Sea]] / [[Sand in The Sea]]* (2006 m., AoA Records)
* *[[Alphabet. Alphabets.]]* (2006, The Death Scene įrašų kompanija)
* *[[Hospital Music for the Aesthetics of Language]]* (2007 m., Reap What You Sew įrašai)

## Nuorodos
* Oficiali grupės svetainė
* Trophy Scars MySpace
* PunkNews.org: Trophy Scars apžvalgos ir informacija
* Trophy Scars profilis Allmusic.com
*
Vindzoras

**Vindzoru** () vadinama daug vietovių ir kitų objektų, kurių dauguma istoriškai (kartais ir visai netiesiogiai) susiję su Vindzorų dinastija – Anglijos karališkąja gimine:

* Vindzoras (Anglija) – Anglijos miestas;
* Vindzoro pilis, Vindzoras ir Meidenhedas Anglijoje ir daug kitų.

Be to, Vindzoras yra anglosaksų šalyse paplitusi anglų kilmės pavardė.

## Panašūs

* Vindsoras
Bekas

**Bekas** (, ) – upė Kanados šiaurėje, Nunavute, Kitkmeoto regione. Prasideda nedideliame Sasekso ežere, teka į šiaurę slenkstėta vaga. Prateka ežerų virtinę (Bičio, Pelio, Gario, Bilardo, Makdaugalo, Franklino). Įteka į Arkties vandenyno Šantrio užutėkį. Upė mėgstama plaukiotojų kanojomis (trasa labai sudėtinga). Upė pavadinta vieno pirmųjų jos tyrinėtojų George Back, čia besilankiuso 1834 m. garbei. Beko upėje gausu žuvies.

## Nuorodos
* Straipsnis Kanados enciklopedijoje
Jerubės

**Jerubės** (*Tetrastes*) – tetervininių (*Tetraonidae*) šeimos paukščių gentis.

## Rūšys
*Paprastoji jerubė (*Tetrastes bonasia*) 
*Severcovo jerubė (*Tetrastes sewerzowi*)
Preriniai tetervinai

* *Pedioecetes*

**Preriniai tetervinai** (*Tympanuchus*) – vištinių paukščių (*Galliformes*) būrio, fazaninių (*Phasianidae*) šeimos paukščių gentis.

## Rūšys
Tarptautinė ornitologų sąjunga pasaulio paukščių klasifikacijos 12.1 versijoje ir Handbook of the Birds of the World (*Pasaulio paukščių vadovas*) 2022 m. internetinėje versijoje, išskiria 3 prerinių tetervinų (*Tympanuchus*) genties rūšis:
* *[[Tympanuchus phasianellus]]* (Linnaeus, 1758) - Aštriauodegis prerinis tetervinas;
* *[[Tympanuchus cupido]]* (Linnaeus, 1758) - Didysis prerinis tetervinas;
* *[[Tympanuchus pallidicinctus]]* (Ridgway, 1873) - Mažasis prerinis tetervinas;

## Galerija

Vaizdas:Tympanuchus_cupido_-Illinois,_USA_-male_displaying-8_(1).jpg|Didžiųjų prerinių tetervinų (*Tympanuchus cupido*) patinas Ilinojaus valstijoje (JAV)
Vaizdas:Lesser_Prairie_Chicken%2C_New_Mexico.jpg|Mažųjų prerinių tetervinų (*Tympanuchus pallidicinctus*) patinas Naujosios Meksikos valstijoje (JAV)


## Šaltiniai
Didysis stepinis tetervinas

**Didysis stepinis tetervinas** (*Tympanuchus cupido*) – tetervininių (*Tetraonidae*) šeimos paukštis.

Paplitęs Šiaurės Amerikoje, bet reta rūšis.
Mažasis stepinis tetervinas

**Mažasis stepinis tetervinas** (*Tympanuchus pallidicinctus*) – tetervininių (*Tetraonidae*) šeimos paukštis.

Truputį mažesnis ir blankesnis už didįjį stepinį teterviną. Aptinkamas Vakarų Oklahomos, Teksaso ir kitų JAV valstijų kopose ir prerėjose.
Žvyrės

**Žvyrės** (*Lagopus*) – vištinių paukščių (*Galliformes*) būrio, fazaninių (*Phasianidae*) šeimos paukščių gentis.

Genties mokslinio žodžio *„Lagopus“* pavadinimas, graikiškai reiškia *„kiškiapėdis“*, ir yra kaip nuoroda į žvyrių stipriai plunksnuotas pėdas ir pirštus.

## Paplitimas
žvyrių paplitimo arealas šiaurės pusrutulyje labai platus – paplitusios Eurazijos ir Šiaurės Amerikos vidutinio, subpoliarinio, poliarinio klimato juostose.

## Išvaizda
Patinas ir patelė mažai skiriasi vienas nuo kito. Jaunikliai labai panašūs į suaugusius. Būdingas sezoninis dimorfizmas, nes paukščiai per metus keletą kartų šeriasi ir keičia plunksnas, dėl to pakinta plunksnų spalva. Žiemą balta plunksnų danga gerai užmaskuoja baltame sniege.

Kojų pirštai apaugę tankiomis pūkinėmis plunksnomis, apsaugančiomis kojas nuo šalčio. Be to, turi ilgus nagus.

## Rūšys
Tarptautinė ornitologų sąjunga pasaulio paukščių klasifikacijos 12.1 versijoje, gentyje išskiria 3 rūšis:
* *[[Lagopus lagopus]]* (Linnaeus, 1758) – Paprastoji žvyrė; paplitusios Eurazijos ir Šiaurės Amerikos vidutinio, subpoliarinio, poliarinio klimato juostose.
* *[[Lagopus leucura]]* (Richardson, 1831) – Baltauodegė žvyrė; paplitusios Šiaurės Amerikos žemyno šiaurės vakarinių regionų kalnuose – pietrytinė Aliaska, vakarinėje Kanadoje esančių Uolinių kalnų regionas ir mažiau JAV pietinių Uolinių kalnų regionuose.
* *[[Lagopus muta]]* (Montin, 1781) – Tundrinė žvyrė; paplitusios Eurazijoje ir Šiaurės Amerikos žemynuose. Tai toliausiai į šiaurę gyvenanti rūšis – šiaurinėje Grenlandijoje aptinkamos 83° šiaurės platumos paralelėje.

## Žvyrės Lietuvoje
Lietuvoje natūraliai buvo paplitusi 1 rūšis:
* Paprastoji žvyrė (*Lagopus lagopus*); nuo 2003 m. Lietuvos raudonojoje knygoje priskirta prie išnykusių rūšių 0 (Ex) kategorijos.

## Šaltiniai

## Galerija

White-tailed_Ptarmigan,_Rocky_Mountains,_Alberta.jpg|Baltauodegė žvyrė (*Lagopus leucura*)
Raichou 01.JPG|Tundrinė žvyrė (*Lagopus muta*)
Baltauodegė žvyrė

** Baltauodegė žvyrė** (*Lagopus leucurus*) – tetervininių (*Tetraonidae*) šeimos vištinis paukštis. 

Paplitusi JAV vakarinės dalies ir Kanadoje kalnų srityse.
Tundrinė žvyrė

**Tundrinė žvyrė** (*Lagopus muta*) – tetervininių (*Tetraonidae*) šeimos vištinis paukštis.

Kūnas iki 35 cm ilgio. Svoris – 430–880 g. Žiemos apdaras baltas, išskyrus uodegos vidines plunksnas, kurios juodos. Patino snapo pagrindas su juoda juosta.
Rytinis tamsusis tetervinas

**Rytinis tamsusis tetervinas** (*Dendragapus obscurus*) – vištinių paukščių (*Galliformes*) būrio, fazaninių (*Phasianidae*) šeimos paukščių rūšis.

Paplitęs Šiaurės Amerikos vakarinėje dalyje, kurių paplitimo arealas nesiekia Didžiojo vandenyno pakrantės.

## Šaltiniai
Mažasnapis kurtinys

* *Tetrao parvirostris* Bonaparte, 1856

**Mažasnapis kurtinys** (*Tetrao urogalloides*) – vištinių paukščių (*Galliformes*) būrio, tetervininių (*Tetraonidae*) šeimos paukščių rūšis.

Natūraliai gyvena Vidurio Sibiro, Rytų Sibiro taigos miškuose, Kamčiatkos pusiasalyje, taip pat šiaurinėse Mongolijos ir Kinijos dalyse.

Mėgstamiausi jų biotopai su maumedynų medynais. 

Patinų kūno svoris 3,2-4,6 kg, patelių - 1,7—2,2 kg. Patinų kūno ilgis 65—90 cm, patelių - 55—65 cm. Atstumas tarp išskleistų sparnų abiejų galų 80—110 cm.

Kontaktų zonoje Vidurio Sibire tarp vakarinių kurtinių (*Tetrao urogallus*) ir mažasnapių kurtinių pasitaiko hibridų.

## Šaltiniai
Didžiakojiniai

**Didžiakojiniai** (*Megapodiidae*) – vištinių paukščių (*Galliformes*) būrio šeima natūraliai paplitusi Australazijoje.

## Išvaizda
Didžiakojiniai yra nuo vidutinio iki stambaus dydžio paukščiai. Stambiausios yra krūmyninių vištų (*Alectura*) patinai, 60,0-70,0 cm kūno ilgio ir sveria 2,1-3,0 kg ir už jas mažesnės šiukšliaviščių (*Talegalla*) genčių rūšys, o smulkiausios mikronezinės didžiakojės vištos (*Megapodius laperouse*) vidutiniškai sveriančios 350 g ir molukinės vištos (*Eulipoa wallacei*) apie 30 cm kūno ilgio.

Tai mažomis galvomis, didelėmis ir tvirtomis kojomis į namines vištas (*Gallus gallus domesticus*) panašūs paukščiai.

## Elgsena
Skirtingai nei kiti paukščiai, didžiakojiniai neperi kiaušinių, o juos užkasa. Kiaušinius deda į milžiniškas lapų, šakų ir žievės krūvas. Krūvai pūvant išsiskirianti šiluma išperina kiaušinius. Per visą inkubacijos laikotarpį tėvai būna netoli krūvos ir tikrina jos temperatūrą snapais. Kai kurių rūšių šiukšliavištės kiaušinius perina užkastus įkaistančiame paplūdimių smėlyje ar dėl vulkanizmo šiltame grunte. Daugumą laiko didžiakojiniai praleidžia darydamos lizdus.

Dar vienas didžiakojinių ypatumas yra tai, kad jų jaunikliai patys išsikasa iš gana giliai užkastos dėties. Jie būna jau tiek išsivystę (sparčiai bėgioja, dažnai jau tą pačią dieną gali skristi), kad toliau auga patys, be tėvų pagalbos.

## Gentys
Tarptautinė ornitologų sąjunga pasaulio paukščių klasifikacijos 12.1 versijoje didžiakojinių (*Megapodiidae*) šeimoje išskiria 7 gentis ir 21 rūšį:
* *[[Alectura]]* Latham, 1824 – Krūmyninės vištos;
* *[[Aepypodius]]* Oustalet, 1880 – Krūmyninės didžiakojės vištos;
* *[[Talegalla]]* Lesson, 1828 – Šiukšliavištės;
* *[[Leipoa]]* Gould, 1840 – Akiuotosios vištos;
* *[[Macrocephalon]]* Müller, S, 1846 – Didžiagalvės vištos;
* *[[Eulipoa]]* Ogilvie-Grant, 1893 – Molukinės vištos;
* *[[Megapodius]]* Gaimard, 1823 – Didžiakojės vištos;

### Kladograma
Didžiakojinių (*Megapodiidae*) šeimos filogenetinių ryšių kladograma, pagrįsta pagal *De Cheno* ir jo bendradarbių atliktus tyrimų rezultatus paskelbtus 2021 m.:

## Šaltiniai
Fall Out Boy

**Fall Out Boy** (dažnai trumpinama **F.O.B**) – alternatyviojo roko grupė iš Vilmeto, Ilinojaus, JAV. Grupė susibūrė 2001 m. Muzika priskiriama ir rock/punk/indie žanrams. 2023 m. duomenimis yra išleidę aštuonis studjinius albumus, iš kurių naujausiasis, „So Much (for) Stardust“, išleistas 2023 m. kovą.

## Grupės nariai
**Dabartiniai nariai**
* Patrick Stump – vokalas (2001–2009, 2013–dabar), ritminė gitara, klavišiniai (2002–2009, 2013–dabar), perkusija (2013–dabar)
* Pete Wentz – bosinė gitara, pritariamieji vokalai (2001–2009, 2013–dabar)
* Andy Hurley – būgnai, perkusija (2003–2009, 2013–dabar), pritariamieji vokalai (2013–dabar)
* Joe Trohman – gitara, pritariamieji vokalai (2001–2009, 2013–dabar), klavišiniai (2013–dabar)

**Buvę nariai**
* Ben Rose – būgnai, perkusija (2001)
* John Flamandan – ritminė gitara (2001)
* T.J. Kunasch – ritminė gitara (2001–2002)
* Mike Pareskuwicz – būgnai, perkusija (2001–2003)
* Brandon Hamm – ritminė gitara (2002)

**Buvę koncertiniai nariai**
* Ben Young – gitara (2023)

## Diskografija
;Studijiniai albumai
* *[[Take This to Your Grave]]* (2003)
* *[[From Under the Cork Tree]]* (2005)
* *[[Infinity on High]]* (2007)
* *[[Folie à Deux]]* (2008)
* *[[Save Rock and Roll]]* (2013)
* *[[American Beauty/American Psycho]]* (2015)
* *[[Mania (Fall Out Boy albumas)|Mania]]* (2018)
* *So Much (for) Stardust* (2023)

## Išnašos

## Nuorodos
* Oficiali svetainė
*
Konginis povas

**Konginis povas** (*Afropavo congensis*) – vištinių paukščių (*Galliformes*) būrio, fazaninių (*Phasianidae*) šeimos vienintelė konginių povų genties rūšis natūraliai paplitusi Kongo Demokratinės Respublikos centro rytinės dalies atogrąžų miškuose.

Kūno ilgis 64-70 cm. Patino galva plika, pilkai melsvos spalvos, gerklė purpurinė, likusi kaklo dalis apaugusi trumpomis plunknomis. Ant galvos iš statmenų plunksnų kuodas. Viršutinė kūno pusė bronziškai žalia, su violetinės spalvos apvadais, antuodegis su ryškiomis ovalinėmis dėmėmis.

## Šaltiniai
Tikrosios putpelės

**Tikrosios putpelės** (*Coturnix*) – vištinių paukščių (*Galliformes*) būrio, fazaninių (*Phasianidae*) šeimos paukščių gentis.

## Rūšys
*Japoninė putpelė (*Coturnix japonica*) 
*Paprastoji putpelė (*Coturnix coturnix*) 
*Margoji putpelė (*Coturnix delegorguei*) 
**[[Coturnix coromandelica]]* 
*Ražieninė putpelė (*Coturnix pectoralis*) 
*Rudoji putpelė (*Coturnix ypsilophora*) 
*Azijinė melsvoji putpelė, arba kininė raštuotoji putpelė (*Coturnix chinensis*) 
*Afrikinė meslvoji putpelė (*Coturnix adansonii*)

## Tikrosios putpelės Lietuvoje
Lietuvoje natūraliai gyvena viena rūšis:
*Paprastoji putpelė (*Coturnix coturnix*)

## Šaltiniai
Renault Laguna

**Renault Laguna** – didelis šeimos automobilis, gaminamas Prancūzijos kompanijos „Renault“. Laguna pradėta gaminti 1993 m., 2001 m. pasirodė antros kartos modelis, o 2007 m. – trečios. Pakeitė iki tol gamintą Renault 21.

## Pirma karta (1994–2001); (Kėbulas B56/K56)

Pirmos kartos Renault Laguna pasirodė 1994 m. gruodį, pakeisdama Renault 21. Pradžioje buvo tik hečbekas, bet nuo 1995 m. pabaigos buvo išleista ir universalo versija (kai kur dar vadinama **Laguna Sport Tourer**).

1998 m. automobilis buvo atnaujintas (): šiek tiek pakeistas priekinės ir galinės kėbulo dalies dizainas, praplėsta variklių gama.

### Varikliai

## Antra karta (2001–2007); (Kėbulas X74)

2001 m. pasirodė atnaujinta Renault Laguna II versija su patobulintais varikliais ir didesne papildomos įrangos pasiūla. Naudota ta pati važiuoklė, kaip ir po metų pasirodžiusios naujos Nissan Primera. Buvo pasiūlyta rakto nereikalaujanti užvedimo sistema, kuri vietoje raktelio automobilio atrakinimui ir užvedimui naudojo kreditinės kortelės dydžio įrenginį. 

Naujoji Laguna buvo pirmasis automobilis Europoje, gavęs 5 žvaigždučių EuroNCAP saugos įvertinimą.

2005 m. pasirodė atnaujinta (*Phase 2*) versija, kurioje, pasak „Renault“, patobulinta sauga, valdymo charakteristikos ir komfortas. Buvo perprojektuotas automobilio galas ir priekis, dėl ko jo dizainas sutapo su Renault Megane. Atnaujinta variklių gama, pasiūlytas naujas dyzelinis 2,0 l dCi variklis.

### Varikliai

### Pavarų dėžės

Mechaninės:
* JH3 – su K4M varikliu
* JR5 – su F4P varikliu
* PK6 – 6 laipsnių su F9Q ir G9T varikliais
* PK5 – 5 laipsnių su F9Q ir G9T varikliais

Automatinės:
* DP0 – su K4M ir F4P varikliais
* SU1 – su L7X varikliu

## Trečia karta (2007–dabar); (Kėbulas X91)

Apie trečios kartos Renault Laguną oficialiai buvo pranešta spaudos pranešime 2007 m. birželio 4 d. Viešai pristatyta buvo tų pačių metų rugsėjį vykusioje Frankfurto automobilių parodoje, o prekyba nauju modeliu prasidėjo spalį. Be 5 durų hečbeko ir universalo nuo 2008 m. siūlomas ir 2 durų kupė variantas. 2010 m. kovo mėnesį Ispanijos rinkoje pasirodė bioetanoliu varomas variantas.

2010 m. spalį vykusioje Paryžiaus automobilių parodoje pristatyta atnaujinta automobilio versija (*Phase 2*). Buvo atnaujintas priekio dizainas, o vienintelis pasikeitimas varikliuose – sumažinta 1,5 l dCi 110 AG variklio CO2 emisija.

Laguna III (Nissan D platformos) pagrindu „Renault Samsung Motors“ Pietų Korėjoje gamina Renault Latitude ir trečios kartos Renault Samsung SM5.

### Varikliai

Greitėjimas ir didžiausias greitis – hečbeko arba kupė versijos. F4RT, V4Y ir V9X varikliai išskirtinai naudojami tik Renault Laguna Coupé. Viena iš M4R variklio versijų pritaikyta E85 (etanolio) kurui.

## Šaltiniai

## Nuorodos

* Oficialus Lietuvos Renault Laguna tinklalapis 
* Oficialus Didžiosios Britanijos Renault Laguna tinklalapis
Ularai

**Ularai** (*Tetraogallus*) – fazaninių (*Phasianidae*) šeimos paukščių gentis.

Gentyje 5 rūšys.

## Rūšys
* Kaukazinis ularas (*Tetraogallus caucasicus*)
* Kaspijinis ularas (*Tetraogallus caspius*)
* Tibetinis ularas (*Tetraogallus tibetanus*)
* Altajinis ularas (*Tetraogallus altaicus*)
* Himalajinis ularas (*Tetraogallus himalayensis*)
Renault 21

**Renault 21** buvo didelis šeimos automobilis, gamintas prancūzų kompanijos Renault 1986–1994 m. Pardavimui Šiaurės Amerikos rinkai buvo vadinamas **Renault Medallion** ir **Eagle Medallion**.

Renault 21 sedanas pasirodė 1986 m. kaip Renault 16 įpėdinis. Keliais mėnesiais vėliau pasirodė 7 vietų universalo versija (*Renault 21 Nevada*, arba *Savanna* Jungtinėje Karalystėje). Tai buvo varžovas Peugeot 505 universalui.

## Nuorodos

* Tinklalapis apie Renault 21
Gudavičius

.

;Gudavičius
* Aloyzas Gudavičius – kalbininkas;
* Edvardas Gudavičius – istorikas;
* Henrikas Gudavičius – žurnalistas, gamtininkas, rašytojas;
* Juozas Gudavičius – vargonininkas, chorvedys;
* Juozas Gudavičius – šokėjas, baletmeisteris, pedagogas;
* Pranas Gudavičius-Gudas – gydytojas terapeutas, politikas.

;Gudavičiūtė
* Dalia Gudavičiūtė – žurnalistė;
* Elzė Gudavičiūtė – teatro aktorė.

## Etimologija
Gana dažna pavardė Lietuvoje. Kilusi tikriausiai suslavinus pavardes *[[Gudas|Gùdas]], [[Gudaitis|Gudáitis]]* (< iš etnonimo *gudas*).

## Šaltiniai
The View EP

**The View EP** yra debiutinis anglų indie rock grupės The View EP, pasirodęs 2006 m. kovą. Tai pirmasis grupės oficialus išleidimas rinkoje.

## Albumo dainos
# „Comin Down“
# „Street Lights“
# „Screamin N Shoutin“
# „Face For The Radio“
Keklikai

**Keklikai** (*Alectoris*) – fazaninių (*Phasianidae*) šeimos paukščių gentis.

Paplitę Pietų Europoje, Šiaurės Afrikoje, Arabijoje, taip pat Azijoje iki Tibeto ir Vakarų Kinijos.

Dėtyje 20 kiaušinių. Minta įvairiomis sėklomis ir kai kuriais vabzdžiais.

## Rūšys
* Juodagalvis keklikas (*Alectoris melanocephala*)
* Didysis keklikas (*Alectoris magna*)
* Akmeninis keklikas (*Alectoris graeca*)
* Kalninis keklikas (*Alectoris chukar*)
* Filbio keklikas (*Alectoris philbyi*)
* Barzdotasis keklikas (*Alectoris barbara*)
* Raudonkojis keklikas (*Alectoris rufa*)


Image:Rock Partridge.jpeg|Akmeninis keklikas (*Alectoris graeca*) 
Image:Alectoris melanocephala 2.jpg|Juodagalvis keklikas (*Alectoris melanocephala*) 
Image:Rothuhn gran canaria guigui 20060324a.jpg|Raudonkojis keklikas (*Alectoris rufa*)